ddrg/super_eurlex huggingface dataset:
Nõukogu otsus,

22. detsember 1994,

ühelt poolt Euroopa ühenduste ja selle liikmesriikide ning teiselt poolt Rumeenia vahelise Euroopa lepingu ja ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt Rumeenia vahelise kaubandust ja kaubandusega seotud küsimusi käsitleva vahelepingu teise lisaprotokolli sõlmimise kohta

(94/982/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega,

võttes arvesse 9. ja 10. detsembril 1994 Essenis toimunud Euroopa Nõukogu resolutsioone,

võttes arvesse komisjoni ettepanekut,

ning arvestades, et:

komisjon on ühenduse nimel pidanud läbirääkimisi Rumeeniaga kaubandust ja kaubandusküsimusi käsitleva vahelepingu [1] ja Euroopa lepingu teise lisaprotokolli üle;

see teine lisaprotokoll tuleb heaks kiita,

ON VASTU VÕTNUD JÄRGMISE OTSUSE.

Artikkel 1

Ühenduse nimel kiidetakse heaks ühelt poolt Euroopa ühenduste ja selle liikmesriikide ning teiselt poolt Rumeenia vahel sõlmitud Euroopa lepingu ja ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt Rumeenia vahelise kaubandust ja kaubandusega seotud küsimusi käsitleva vahelepingu teine lisaprotokoll.

Teise lisaprotokolli tekst on lisatud käesolevale otsusele.

Artikkel 2

Asutamislepingu II lisasse kuuluvaid ning ühise turukorralduse raames impordimaksu süsteemiga või tollimaksudega hõlmatud põllumajandustooteid ning CN-koodide 07119040, 20031020 ja 20031030 alla kuuluvaid tooteid käsitlevad teise lisaprotokolli artikli 3 rakendussätted võetakse vastu nõukogu 27. juuni 1968. aasta määruse (EMÜ) nr 804/75 (piima- ja piimatooteturu ühise korralduse kohta [2] artikliga 26 ettenähtud korras või muude ühist põllumajanduse turukorraldust käsitlevate määruste vastavate sätete kohaselt. Kui lepingu kohaldamine eeldab tihedat koostööd Rumeeniaga, võib komisjon võtta kõik selle koostöö tagamiseks vajalikud meetmed.

Artikkel 3

Nõukogu eesistujal on õigus määrata isik, kes on volitatud ühenduse nimel teisele lisaprotokollile alla kirjutama.

Nõukogu eesistuja edastab Euroopa Ühenduse nimel teise lisaprotokolli artikliga 9 ettenähtud teate.

Brüssel, 22. detsember 1994

Nõukogu nimel

eesistuja

H. Seehofer

[1] EÜT L 81, 2.4.1993, lk 2.

[2] EÜT L 148, 28.6.1968, lk 13. Määrust on viimati muudetud määrusega (EÜ) nr 1880/94 (EÜT L 197, 30.7.1994, lk 21).

--------------------------------------------------
Official Journal L 371 , 31/12/1994 P. 0027 - 0028

Finnish special edition: Chapter 3 Volume 64 P. 0243

Swedish special edition: Chapter 3 Volume 64 P. 0243



KOMISJONI OTSUS, 28. detsember 1994, millega muudetakse komisjoni otsust 93/42/EMÜ ja milles käsitletakse veiste infektsioosse rinotrahheiidiga seotud lisagarantiisid Soome saadetavate veiste puhul (94/962/EÜ) EUROOPA ÜHENDUSTE KOMISJON võttes arvesse Euroopa Majandusühenduse asutamislepingut, võttes arvesse nõukogu 26. juuni 1964. aasta direktiivi 64/432/EMÜ (ühendusesisest veiste ja sigadega kauplemist mõjutavate loomatervishoiu probleemide kohta,1 muudetud Norra Kuningriigi, Austria Vabariigi, Soome Vabariigi ja Rootsi Kuningriigi ühinemistingimusi ning Euroopa Liidu aluslepingute muudatusi käsitleva akti I lisa V jaotise punkti E esimese osa lõike 2 punkti 1 alapunktiga g), eriti selle artikli 10 lõikeid 2 ja 5, ning arvestades, et: Soome leiab, et tema territoorium on vaba veiste infektsioossest rinotrahheiidist, ja on esitanud komisjonile nõukogu direktiivi 64/432/EMÜ artikliga 10 ettenähtud täiendavad dokumendid; Soomes alustati 1992. aastal veiste infektsioosse rinotrahheiidi tõrjeprogrammiga; on leitud, et see programm on olnud Soomes kõnealuse haiguse tõrjumisel edukas; Soome ametiasutused kohaldavad veiste liikumise suhtes riigi piires eeskirju, mis on vähemalt samaväärsed käesoleva otsusega ettenähtud eeskirjadega; Soomes saavutatud edu kaitsmiseks on asjakohane näha ette teatavad lisagarantiid; komisjoni 21. detsembri 1992. aasta otsuses 93/42/EMÜ2 tunnistatakse Taani vabaks veiste infektsioossest rinotrahheiidist ja sätestatakse kõnealusesse riiki saadetavate veiste jaoks veiste infektsioosse rinotrahheiidiga seotud lisagarantiid; Soome hõlmamiseks on asjakohane kõnealust otsust muuta; kõnealuseid lisagarantiisid ei tohi nõuda liikmesriikidelt või nende piirkondadelt, mis on tunnistatud veiste infektsioossest rinotrahheiidist vabaks; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Komisjoni otsust 93/42/EMÜ muudetakse järgmiselt: 1. pealkirjas asendatakse sõna "Taani" sõnadega "haigusvabad liikmesriigid ja liikmesriikide haigusevabad piirkonnad"; 2. artiklis 1 asendatakse sõna "Taani" sõnadega "lisas loetletud liikmesriigid või piirkonnad"; 3. artiklis 2 asendatakse sõna "Taani" sõnadega "lisas loetletud liikmesriigid või piirkonnad"; 4. artiklis 3 asendatakse sõna "Taani" sõnadega "lisas loetletud liikmesriigid või piirkonnad"; 5. lisatakse artikkel 3a: "Artikkel 3a Erandina eespool nimetatud artiklitest ei tohi sihtliikmesriigid või -piirkonnad nõuda lisatingimusi lisas loetletud liikmesriikidelt või piirkondadelt."; 6. lisatakse järgmine lisa: "LISA Liikmesriik Piirkond Taani Soome Kõik piirkonnad Kõik piirkonnad" Artikkel 2 Käesolev määrus jõustub Norra, Austria, Soome ja Rootsi ühinemislepingu jõustumise korral kõnealuse ühinemislepingu jõustumispäeval. Artikkel 3 Käesolev otsus on adresseeritud liikmesriikidele. Brüssel, 28. detsember 1994 Komisjoni nimel komisjoni liige René STEICHEN 1 EÜT 121, 29.7.1964, lk 1977/64. 2 EÜT L 16, 25.1.1993, lk 50.
Nõukogu otsus,

22. detsember 1994,

ühelt poolt Euroopa ühenduste ja selle liikmesriikide ning teiselt poolt Bulgaaria Vabariigi vahelise Euroopa lepingu ja ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt Bulgaaria vabariigi kaubandust ja kaubandusega seotud küsimusi käsitleva vahelepingu teise lisaprotokolli sõlmimise kohta

(94/981/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega,

võttes arvesse 9. ja 10. detsembril 1994 Essenis toimunud Euroopa Nõukogu resolutsioone,

võttes arvesse komisjoni ettepanekut

ning arvestades, et:

komisjon on ühenduse nimel pidanud läbirääkimisi Bulgaaria Vabariigiga kaubandust ja kaubandusküsimusi käsitleva vahelepingu [1] ja Euroopa lepingu teise lisaprotokolli üle;

see teine lisaprotokoll tuleb heaks kiita,

ON VASTU VÕTNUD JÄRGMISE OTSUSE:

Artikkel 1

Ühenduse nimel kiidetakse heaks ühelt poolt Euroopa ühenduste ja selle liikmesriikide ning teiselt poolt Bulgaaria Vabariigi vahelise Euroopa lepingu ja ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt Bulgaaria Vabariigi vahelise kaubandust ja kaubandusega seotud küsimusi käsitleva vahelepingu teine lisaprotokoll.

Teise lisaprotokolli tekst on lisatud käesolevale otsusele.

Artikkel 2

Asutamislepingu II lisasse kuuluvaid ning ühise turukorralduse raames impordimaksu süsteemiga või tollimaksudega hõlmatud põllumajandustooteid ning CN-koodide 07119040, 20031020 ja 20031030 alla kuuluvaid tooteid käsitlevad teise lisaprotokolli artikli 3 rakendussätted võetakse vastu nõukogu 27. juuni 1968. aasta määruse (EMÜ) nr 804/68 (piima- ja piimatooteturu ühise korralduse kohta) [2] artikliga 26 ettenähtud korras või muude ühist põllumajanduse turukorraldust käsitlevate määruste vastavate sätete kohaselt. Kui lepingu kohaldamine eeldab tihedat koostööd Bulgaariaga, võib komisjon võtta kõik selle koostöö tagamiseks vajalikud meetmed.

Artikkel 3

Nõukogu eesistujal on õigus määrata isik, kes on volitatud ühenduse nimel teisele lisaprotokollile alla kirjutama.

Nõukogu eesistuja edastab Euroopa Ühenduse nimel teise lisaprotokolli artikliga 8 ettenähtud teate.

Brüssel, 22. detsember 1994

Nõukogu nimel

eesistuja

H. Seehofer

[1] EÜT L 323, 23.12.1993, lk 2.

[2] EÜT L 148, 28.6.1968, lk 13. Määrust on viimati muudetud määrusega (EÜ) nr 1880/94 (EÜT L 197, 30.7.1994, lk 21).

--------------------------------------------------
Euroopa Liidu Teataja L 371 , 31/12/1994 Lk 0030 - 0030

Soomekeelne eriväljaanne: Peatükk 3 Köide 64 Lk 0246

Rootsikeelne eriväljaanne: Peatükk 3 Köide 64 Lk 0246



Komisjoni otsus, 28. detsember 1994, millega kiidetakse heaks Soome esitatud ettevõtete heakskiitmise kava ühendusesiseseks kodulindude ja haudemunadega kauplemiseks (94/964/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. oktoobri 1990. aasta direktiivi 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, [1] muudetud direktiiviga 93/120/EÜ, [2] eriti selle artikli 3 lõiget 2, ning arvestades, et: 21. oktoobri 1994. aasta kirjas on Soome edastanud komisjonile kava; kõnealune kava on läbi vaadatud ja see vastab direktiivi 90/539/EMÜ nõuetele, eelkõige selle II lisale; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Kiidetakse heaks Soome esitatud ettevõtete heakskiitmise kava ühendusesiseseks lindude ja haudemunadega kauplemiseks. Artikkel 2 Soome jõustab 1. jaanuariks 1995 artiklis 1 osutatud kava rakendamiseks vajalikud õigusnormid. Artikkel 3 Käesolev määrus jõustub Norra, Austria, Soome ja Rootsi ühinemislepingu jõustumise korral kõnealuse ühinemislepingu jõustumispäeval. Artikkel 4 Käesolev otsus on adresseeritud liikmesriikidele. Brüssel, 28. detsember 1994 Komisjoni nimel komisjoni liige René Steichen [1] EÜT L 303, 31.10.1990, lk 6. [2] EÜT L 340, 31.12.1993, lk 35. --------------------------------------------------
Euroopa Liidu Teataja L 074 , 17/03/1994 Lk 0042 - 0051

Soomekeelne eriväljaanne: Peatükk 3 Köide 56 Lk 0102

Rootsikeelne eriväljaanne: Peatükk 3 Köide 56 Lk 0102



Komisjoni otsus, 18. veebruar 1994, millega muudetakse nõukogu direktiivi 91/68/EMÜ veterinaarsertifikaatide sõnastuse osas (94/164/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. jaanuar 1991 direktiivi 91/68/EMÜ loomatervishoiunõuete kohta ühendusesiseses lamba- ja kitsekaubanduses, [1] eriti selle artikli 14 teist lõiku, ning arvestades, et: direktiivi 91/68/EMÜ E lisas ettenähtud sertifikaatide sõnastust tuleb täpsustada ja see peab hõlmama teatud haigustega seotud tagatisi; segaduse vältimiseks tuleb kõnesoleva direktiivi E lisa sätted ümber sõnastada; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 91/68/EMÜ E lisa asendatakse käesoleva otsuse lisaga. Artikkel 2 Käesolevat otsust kohaldatakse alates 60. päevast pärast selle teatavakstegemist. Artikkel 3 Käesolev otsus on adresseeritud liikmesriikidele. Brüssel, 18. veebruar 1994 Komisjoni nimel komisjoni liige René Steichen [1] EÜT L 46, 19.2.1991, lk 19. -------------------------------------------------- LISA " E LISA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------
Komisjoni otsus,

28. aprill 1994,

millega muudetakse komisjoni otsust 92/471/EMÜ, milles sätestatakse loomatervishoiu nõuded ja veterinaarsertifikaadid veiste embrüote impordiks kolmandatest riikidest

(EMPs kohaldatav tekst)

(94/280/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [1] viimati muudetud direktiiviga 93/52/EMÜ, [2] eelkõige selle artiklit 9,

ning arvestades, et:

direktiiviga 89/556/EMÜ on kõnealuse direktiivi reguleerimisalast välja jäetud teatavate meetodite abil saadud embrüod;

direktiiviga 93/52/EMÜ on laiendatud direktiivi 89/556/EMÜ reguleerimisala, et hõlmata kõik veiste embrüod, välja arvatud rakutuumade ülekandmise teel saadud embrüod; teatavate täiendavate julgeolekumeetmete olemasolu korral võib embrüotega, mille suhtes kohaldatakse läbipaistva vööte läbistamist hõlmavaid meetodeid, ning in vitro viljastamise teel saadud embrüotega kaubelda ning neid importida, kui nad vastavad direktiivi 89/556/EMÜ nõuetele;

komisjoni otsusega 94/113/EÜ [3] muudetakse kõnealuse direktiivi lisasid, et sätestada täiendavad vajalikud julgeolekumeetmed;

on vaja muuta komisjoni 2. septembri 1992. aasta otsust 92/471/EMÜ (milles sätestatakse loomatervishoiu nõuded ja veterinaarsertifikaadid veiste embrüote impordiks kolmandatest riikidest), [4] et võtta arvesse täiendavaid julgeolekumeetmeid;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 92/471/EMÜ lisad asendatakse käesoleva otsuse lisadega.

Artikkel 2

Käesolevat otsust kohaldatakse alates kuuekümnendast päevast pärast selle avaldamist.

Artikkel 3

Käesolev otsus on adresseeritud liikmesriikidele.

Brüssel, 28. aprill 1994

Komisjoni nimel

komisjoni liige

René Steichen

[1] EÜT L 302, 19.10.1989, lk 1.

[2] EÜT L 175, 19.7.1993, lk 21.

[3] EÜT L 53, 24.2.1994, lk 23.

[4] EÜT L 270, 15.9.1992, lk 27.

--------------------------------------------------

A LISA

I OSA

+++++ TIFF +++++

+++++ TIFF +++++

II OSA

Loetelu riikidest, kellel on lubatud kasutada A lisa I osas esitatud veterinaarsertifikaadi näidist

Austria

Bosnia ja Hertsegoviina

Kanada

Horvaatia

Tšehhi Vabariik

Soome

Ungari

Iisrael

Uus-Meremaa

Norra

Poola

Rumeenia

Slovaki Vabariik

Sloveenia

Rootsi

Šveits

Ameerika Ühendriigid

Endine Jugoslaavia Makedoonia Vabariik

--------------------------------------------------

B LISA

I OSA

+++++ TIFF +++++

+++++ TIFF +++++

II OSA

Loetelu riikidest, kellel on lubatud kasutada B lisa I osas esitatud veterinaarsertifikaadi näidist

Austraalia

--------------------------------------------------
Euroopa Liidu Teataja L 133 , 28/05/1994 Lk 0054 - 0055

Soomekeelne eriväljaanne: Peatükk 3 Köide 57 Lk 0167

Rootsikeelne eriväljaanne: Peatükk 3 Köide 57 Lk 0167



Komisjoni otsus, 16. mai 1994, millega muudetakse otsust 91/637/EMÜ ANIMO arvutivõrgu kaudu edastatava teate näidise sisseseadmise kohta (94/307/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle), [1] viimati muudetud direktiiviga 92/118/EMÜ, [2] eriti selle artiklit 20, võttes arvesse nõukogu 19. novembri 1991. aasta direktiivi 91/628/EMÜ (milles käsitletakse loomade kaitset vedamise ajal ja millega muudetakse direktiive 90/425/EMÜ ja 91/496/EMÜ), [3] muudetud otsusega 92/438/EMÜ, [4] eriti selle artikli 6 lõiget 3, ning arvestades, et: direktiivis 91/628/EMÜ sätestatud loomakaitsenõuetest kinnipidamiseks vajalik teave on vaja hõlmata arvutivõrku ANIMO; selleks tuleb täiendada ANIMO võrgu abil edastatavat teadet ning sellele vastavalt kohandada kasutatavat arvutitarkvara; rakendustarkvara kohandamisel võetakse arvesse liikmesriikides valitsevaid tingimusi, et tagada selle tarkvara vastavus liikmesriikide töönõuetele; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Komisjoni otsust 91/637/EMÜ [5] muudetakse järgmiselt. 1. Käesolevaga asendatakse artikkel 2 järgmisega: "Artikkel 2 Komisjon kaasajastab rakendustarkvara, pidades silmas, et hõlmataks loomade kaitset käsitlevat teavet ning rakenduse jaoks vajalike arvutifailide arengusuundi. Komisjon teeb kaasajastatud tarkvara liikmesriikidele kättesaadavaks hiljemalt 1. märtsil 1995." 2. Lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 16. mai 1994 Komisjoni nimel komisjoni liige René Steichen [1] EÜT L 224, 18.8.1990, lk 29. [2] EÜT L 62, 15.3.1993, lk 49. [3] EÜT L 340, 11.12.1991, lk 17. [4] EÜT L 243, 25.8.1992, lk 27. [5] EÜT L 343, 13.12.1991, lk 46. -------------------------------------------------- LISA Teate number: 1. PÄRITOLU - Edastamise kuupäev: - Eeldatav väljasaatmiskuupäev: - Eeldatav väljasaatmiskellaaeg: - Kaubasaatja nimi: - Lähtekoht (riigi kood, üksuse kood, paikkonna nimi, postiindeks): - Terviseohutuse tõend: - number - kuupäev - tõendile alla kirjutanud veterinaararsti nimi: 2. SIHTKOHT - Riigi kood — üksuse kood: - Kaubasaaja nimi ja aadress: - Sihtkoht (riigi kood — üksuse kood, paikkonna nimi, postiindeks) 3. KAUP - Tüüp — kood - Arv/kogus 4. TRANSPORDIVAHEND - Transpordiliik - Transpordivahendi identifitseerimine (veoauto registreerimisnumber, vaguni number, lennu number, laeva nimi, konteineri number vms) 5. MÄRKUSED - Piiripunktide jaoks: loomade ja toodete päritolu - Eksportimiseks kolmandasse riiki: kolmanda sihtriigi nimi - Kui loomad ei ole oma päritolukohast lahkunud: - "asendab teate nr…" / "tühistab teate nr…" --------------------------------------------------
Official Journal L 352 , 31/12/1994 P. 0015 - 0015

Finnish special edition: Chapter 3 Volume 65 P. 0175

Swedish special edition: Chapter 3 Volume 65 P. 0175



KOMISJONI OTSUS 16. detsember 1994, millega kehtestatakse nõukogu direktiivis 77/99/EMÜ osutatud taaspakkimiskeskuste heakskiitmise eritingimused ja sealt pärinevate toodete turustamise eeskirjad (94/837/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1976. aasta direktiivi lihatoodete ja teatavate muude loomsete saaduste tootmist ja turustamist mõjutavate tervishoiuprobleemide kohta,1 viimati muudetud direktiiviga 92/118/EMÜ,2 eriti selle artiklit 17, ning arvestades, et: lisaks taaspakkimisele ja/või ümberkomplekteerimisele võib taaspakkimiskeskustes teha käitlustoiminguid, sealhulgas lihatoodete lõikamist või viilustamist; sellega võib kaasneda pakendimaterjalidega kaitsmata toodete käitlemine; tuleks määratleda hügieenitingimused, mille alusel peab neid toiminguid tegema; samuti tuleks sätestada nimetatud taaspakkimiskeskustest pärit toodete tervisemärgiga varustamise eeskirjad; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Taaspakkimiskeskused, kus toimub ainult toodete ümberkomplekteerimine ilma pakendit eemaldamata, peavad vastama direktiivi 77/99/EMÜ B lisa VII peatüki punktis 1 sätestatud asjakohastele tingimustele. 2. Taaspakkimiskeskused, kus toimub lahtipakkimine ja taaspakkimine, peavad vastama direktiivi 77/99/EMÜ A lisa I ja II peatükis ning kõnealuse direktiivi B lisa I peatüki punkti 1 alapunktides a, b, d, e ja f ning punkti 2 alapunktides a, c, i ja j sätestatud asjakohastele tingimustele. Artikkel 2 1. Artikli 1 lõikes 1 osutatud taaspakkimiskeskustest pärinevatel toodetel peab alles olema päritolutootmisettevõtte tervisemärk. Artikli 1 lõikes 2 osutatud taaspakkimiskeskustest pärinevad tooted peavad vastavalt direktiivi 77/99/EMÜ B lisa VI peatüki sätetele olema varustatud tervisemärgiga. Tervisemärke väljastab taaspakkimiskeskustele pädev asutus. Erinevatest allikatest pärinevate toodete ümberkomplekteerimise korral tuleb taaspakkimiskeskuse tervisemärk kinnitada viimasele taaspakkimiskeskuses valmistatud pakendile. 2. Taaspakkimiskeskused peavad looma spetsiaalse registreerimissüsteemi, et pädeval asutusel oleks võimalik teha kindlaks taaspakitud toote päritoluettevõtet. Artikkel 3 Käesolev otsus on adresseeritud liikmesriikidele. Brüssel, 16. detsember 1994 Komisjoni nimel komisjoni liige René STEICHEN 1 EÜT L 26, 31.1.1977, lk 85. 2 EÜT L 62, 15.3.1993, lk 49.
Euroopa Liidu Teataja L 190 , 26/07/1994 Lk 0025 - 0025

Soomekeelne eriväljaanne: Peatükk 3 Köide 59 Lk 0154

Rootsikeelne eriväljaanne: Peatükk 3 Köide 59 Lk 0154



Komisjoni otsus, 12. juuli 1994, nende Botswana ettevõtete loetelu kohta, millest on lubatud ühendusse lihatooteid importida (EMPs kohaldatav tekst) (94/465/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, [1] viimati muudetud määrusega (EMÜ) nr 1601/92, [2] eriti selle artikli 4 lõiget 1, ning arvestades, et: kolmandate riikide ettevõtetel lubatakse importida ühendusse lihatooteid üksnes juhul, kui need vastavad direktiivis 72/462/EMÜ sätestatud üld- ja eritingimustele; Botswana on edastanud vastavalt direktiivi 72/462/EMÜ artikli 4 lõikele 3 andmed ühe ettevõtte kohta, millel on lubatud ühendusse eksportida; kohapeal tehtud ühenduse kontroll on näidanud, et kõnealuse ettevõtte hügieenistandardid on piisavad, ning seetõttu võib ettevõtte kanda nende ettevõtete esimesse loetellu, millest võib lubada lihatooteid importida; käesoleva otsuse lisas esitatud loetelus märgitud ettevõttest lihatoodete importimise suhtes kohaldatakse jätkuvalt juba ettenähtud sätteid, asutamislepingu üldsätteid ja eelkõige muid ühenduse veterinaaria alaseid õigusakte, eriti tervisekaitse osas; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Käesoleva otsuse lisas märgitud Botswana ettevõttel lubatakse eksportida ühendusse lihatooteid. 2. Kõnealusest ettevõttest importimise suhtes kohaldatakse jätkuvalt mujal ettenähtud ühenduse veterinaariaalaseid sätteid, eelkõige tervisekaitset käsitlevaid sätteid. Artikkel 2 Käesolev otsus on adresseeritud liikmesriikidele. Brüssel, 12. juuli 1994 Komisjoni nimel komisjoni liige René Steichen [1] EÜT L 302, 31.12.1972, lk 28. [2] EÜT L 173, 27.6.1992, lk 13. -------------------------------------------------- LISA ETTEVÕTETE LOETELU Loa number | Ettevõte | Aadress | 1 | BMC Canning Branch | Lobatse, Botswana | --------------------------------------------------